**Препис – извлечение!**

Р Е Ш Е Н И Е № 505

20.12.2018 г.

/ Протокол № 41 /

**ОТНОСНО:** Предложение на Кмета на Община Гурковос вх.№ ОС – 304 / 11.12.2018 г. - актуализация на разчета за финансиране на капиталовите разходи на Община Гурково за 2018 г.

**МОТИВИ:** С решение № 360/25.01.2018 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2018г. Актуализации са извършени с решения № 428/28.06.2018г., № 446/28.09.2018г. и № 495/29.11.2018г.

В Актуализацията на разчета за капиталовите разходи от 28.09.2018г. беше включена позиция „Закупуване и монтаж на 2 броя информационни модули за моментна скорост с вграден радар и стълбове с конзолно рамо над платното” за сумата **5 925 лв**. За определяне на тази цена бяха изискани оферти от специализирани фирми за доставка и монтаж на тази техника. След извършване на доставката в избраната за изпълнение специализирана фирма съоръженията се оказаха с двойно по-висока цена, поради което Община Гурково се отказа от закупуване и монтаж на тази техника. Средствата, предвидени за информационните модули са от целевата субсидия за капиталови разходи.

След извършване на СМР – смяна на дограма на обект „Основен ремонт на общинска сграда – бивша фурна в с. Конаре”, поради разлика в първоначално измерените и окончателно изработените размери на дограмите, остана остатък от 103 лв., както следва:

* Сума по договор № Д-53/04.10.2018г. – 6 181 лв.
* Сума по Протокол за извършени и подлежащи на заплащане СМР – 6 078 лв.

Разлика – **103л**в.

Сумата е от целевата субсидия за капиталови разходи.

Предлагам средствата в размер на **6 028лв**., формирани от горепосочените две суми, да се използват за закупуване на климатици и да се включат към позиция „Закупуване на климатици за общинска администрация” за сумата **4 308лв**. (одобрена с решение на Общински съвет № 446/28.09.2018г.). Актуализираната позиция:

* Закупуване на климатици за общинска администрация – **10 336лв**.

Климатиците са необходими за новопридобитите чрез покупка помещения от „БТК” АД. През 2019г. помещенията ще бъдат ремонтирани и обзаведени с цел създаване на Център за работа с потребители на административни услуги. Там ще бъдат преместени звената МДТ, ГРАО и Кадастър от Общинска администрация.

Предлаганите вътрешно–компенсирани промени между показателите на капиталовите разходи в рамките на бюджетната година на Община Гурково са отразени в Приложение № 1 и Приложение № 2 към настоящото предложение.

На основание чл.21, ал.1, т.6 от ЗМСМА, чл.124, ал.3 от Закона за публичните финанси, чл.37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет – Гурково

Р Е Ш И:

1. ОДОБРЯВА вътрешни компенсирани промени на капиталовите разходи на Община Гурково, посочени в Актуализиран разчет за финансиране на капиталови разходи на Община Гурково съгласно Приложение № 1 към това решение и съответната актуализация в разходната част по бюджета на Община Гурково за 2018 г., съгласно Приложение № 2 към това решение.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 506

20.12.2018 г.

/ Протокол № 41 /

**ОТНОСНО:** Предложение на Кмета на Община Гурково с вх.№ ОС – 305 / 11.12.2018 г. – приемане на Наредба за изменение и допълнение на Наредба за определянето и администрирането на местните такси и цени на услуги на територията на Община Гурково.

**МОТИВИ:** С Решение № 20 от 12.02.2008г. /Протокол № 4/ Общински съвет - Гурково е приел Наредба за определянето и администрирането на местните такси и цени на услуги на територията на Община Гурково, изменена и допълвана с последващи решения, последното от които е Решение № 484/25.10.2018 г.

В първоначалния вариант на Наредбата за изменение и допълнение на Наредба за определянето и администрирането на местните такси и цени на услуги на територията на община Гурково бяха предвидени нови разпоредби в частта за „Такса битови отпадъци“ касаещи новия модел за определяне на такса битови отпадъци, който трябваше да влезе в сила от 2020 година и се възлагаха на общините да извършат предварителна подготовка през следващата 2019 година относно събирането на информация за броя на ползвателите на услугите по [чл. 62](apis://Base=NARH&DocCode=4123&ToPar=Art62&Type=201/) от ЗМДТ в имотите на територията на общината.

С последните изменения в Закона за местните данъци и такси /ЗМДТ/ ( ДВ бр. 98 от 27.11.2018 г.) се отлага влизането в сила на този нов модел за 2022 година. Поради тази причина оттеглям предложението си за изменение в частта относно § 1 и § 11 с предложени промени в „ Преходните и заключителни разпоредби“ на НОАМТЦУ на територията на община Гурково, който беше публикуван за обществено обсъждане на интернет-страницата на община Гурково на 31.10.2018 год., заедно със съответните мотиви и финансови обосновки.

Относно останалите параграфи, с които предлагаме изменение на Наредбата са налице фактически и правни основания, изложени от нас в мотивите към предложението.

В рамките на 30-дневния срок за обществени консултации не са постъпили предложения и становища по проекта на Наредбата за изменение и допълнение на Наредба за определянето и администрирането на местните такси и цени на услуги на територията на Община Гурково, видно от приложената справка.

На основание чл.21, ал.1, т.7 и ал.2 от Закона за местното самоуправление и местната администрация, във връзка с чл.9 от Закона за местните данъци и такси и с оглед гореизложеното, Общински съвет - Гурково

Р Е Ш И:

**ПРИЕМА Наредба за изменение и допълнение на Наредба за определянето и администрирането на местните такси и цени на услуги на територията**

**на Община Гурково,**

(приета с решение №20/12.02.2008 г. на Общински съвет Гурково, изм. и доп. с Решение №26/29.02.2008 г. изм. с Решение №85/30.09.2008 г., изм. с Решение №95/31.10.2008 г., изм. и доп. с Решение №12/29.01. 2009 г., изм. и доп. с Решение №145/26.02.2009 г., изм. и доп. с Решение №193/30.09.2009 г., изм. и доп. с Решение №219/17.12. 2009 г., изм. и доп. с Решение №373/27.01.2011 г., изм. и доп. с Решение №418/30.05.2011 г., изм. и доп. с Решение №455/01.09.2011 г., изм. и доп. с Решение №23/22.12.2011 г., изм. и доп. с Решение №113/22.06.2012 г., изм. и доп. с Решение №211/18.12.2012 г., изм. и доп. с Решение №315/25.07.2013 г., изм. и доп. с Решение №363/19.12.2013 г., изм. и доп. с Решение №23/02.12.2015 г., изм. и доп. с Решение №35/22.12.2015 г.; изм. и доп. с Решение №115/27.05.2016 г., изм. и доп. с Решение №224/26.01.2017 г., изм. и доп. с реш. № 484/25.10.2018 г.), както следва:

**§1.** **В** **Глава втора „Местни такси”, раздел I „Такса за битови отпадъци”** в чл.18 се правят следните промени:

1. в ал.2 текстът „за 2011 година“ се отменя
2. в ал.3 текстът „за 2012 година“ се отменя

**§ 2.** **В** **Глава втора „Местни такси”, раздел I „Такса за битови отпадъци”** в чл.19 се правят следните промени:

1. в ал. 1 след думата „срокове“ текстът „от 1 март“ се отменя и вместо 30 октомври да се чете 31 октомври

2. в ал.2 след думата „предплатилите“ текстът „от 1 март“ се отменя

**§ 3**. **В** **Глава втора „Местни такси”, раздел I „Такса за битови отпадъци”**  в чл.20, ал.4,т.1 след текста „декларация по образец“ се добавя **(Декларация № 1)**

**§4.** В **глава втора „Местни такси”, раздел II „Такса за ползване на пазари, тържища, панаири, тротоари, площади, улични платна и терени с друго предназначение” в чл.21 ал.4** се добавя нова т.7 със следното съдържание:

„7. За ползване на общински терени за дейности с друго предназначение - на кв. м. на ден :

* първа зона – 0,80 лв;
* втора зона и останалите селища на Общината – 0,60 лв;”

**§5. В** **глава втора „Местни такси”, раздел II „Такса за ползване на пазари, тържища, панаири, тротоари, площади, улични платна и терени с друго предназначение”** В чл.22,ал.2 се добавя ново изречение второ:

„При ползване на търговски площи за пазари и тържища, върху събираните такси се начислява ДДС“.

**§ 6.** **В глава трета „ Цени на неуредени със закон услуги,оказвани или предоставяни от общината на физически и юридически лица“** Чл.51 се променя както следва:

(1)Цените на услугите се формират на основа на пълните разходи, направени от общината по предоставяне на услугите. Пълните разходи включват всички преки и непреки разходи по предоставянето на услуги от общината:

а / преките и непреки разходи за персонал, включително работна заплата и осигуровки;

б/ материални, режийни, консултантски и други разходи, включително разходите за материали и доставки, комунални услуги, застраховки, пътни и наеми на сгради и оборудване;

в / разходи за управление и контрол;

г / разходите по прилагане, събиране, научноизследователска дейност, определяне на стандарти и регулиране, включително и за задължителни протоколи за оценка на влиянието върху околната среда;

(2) пълните разходи се определят или изчисляват въз основа на данни от съществуващата система за отчетност.

(3) Цените на услугите са прости и пропорционални.

(4) Всички цени на услуги и права са без ДДС, освен изрично посочените, че са със ДДС. Данък върху добавената стойност не се начислява върху цените на услуги и такси, за които общината не е данъчно задължено лице, съгласно чл.3, ал.5 от ЗДДС.

(5) Цените на услугите се събират от общинската администрация и приходите от тях постъпват в бюджета на общината.

**§ 7.** **В глава трета „ Цени на неуредени със закон услуги,оказвани или предоставяни от общината на физически и юридически лица“** в чл.52,ал.3 след думата документи , текстът „по чл.50, ал.2 „се отменя

**§8.В глава трета „ Цени на неуредени със закон услуги,оказвани или предоставяни от общината на физически и юридически лица“** в чл.55. текстът „чл.50“се заменя с текста „ чл.52, ал.2 „

**§9.** В **Приложение №1 „Цени на услуги, предоставяни от общината на основание чл.6, ал.2 от ЗМТД” т.38 и т.54 се изменят, както следва :**

|  |  |  |
| --- | --- | --- |
| 38. | Ползване на общински зали **/изм. и доп. Р.№ 373/27.01.2011 г./** | 23,00 лв. |
| 54. | Такса за транспортиране и извозване на отпадъци /с код 200307/ образувани в резултат на строително-ремонтни дейности до ПС Гурково – за 1 бр. контейнер ( **изм. и доп. р.№ 373/ 27.01.2011 г.по Протокол № 45; изм. и доп. с реш. №506/20.12.2018 г. )по населени места както следва:**   * **Гурково** * **Паничерево** * **Конаре** * **Димовци** * **Лява река и Пчелиново** | 15 лв.  30 лв.  27 лв.  24 лв.  44 лв. |

**§10. Измененията влизат в сила от 01.01.2019 г.**

Участвали в поименно гласуване 10 общ. съветници, гласували „**за**” – 9, „**против**” – 1, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 507

20.12.2018 г.

/ Протокол № 41 /

**ОТНОСНО:** Предложение на Председателя на ОбС – Гурково с вх.№ ОС – 307 / 11.12.2018 г. – приемане тематичен план за дейността на Общински съвет – Гурково за периода ЯНУАРИ - ЮНИ 2019 г.

**МОТИВИ:** В изпълнение на чл.64 от Правилника за организацията  и  дейността на ОбС - Гурково и взаимодействието му с общинската администрация и във връзка с оптимизиране работата на Общинския съвет и неговите комисии, както и за подготовката на материалите за заседанията на Общинския съвет, включително и от страна на общинска администрация предлагам на Вашето внимание проект за Тематичен план за дейността на Общински съвет – Гурково за първото полугодие на 2019 година.

Планът, който Ви предлагам за разглеждане и обсъждане може да бъде допълван, в зависимост от възникнали в процеса на работата и предизвикани от обективни процеси в живота и дейността на Общината събития.

На основание чл.21, ал.2, във връзка с чл.21, ал.1, т.23 от ЗМСМА, и чл.64 от Правилника за организацията и дейността на ОбС - Гурково и взаимодействието му с общинската администрация, Общински съвет – Гурково

Р Е Ш И:

1. Приема тематичен план за дейността на Общински съвет – Гурково за периода ЯНУАРИ - ЮНИ 2019 г.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 508

20.12.2018 г.

/ Протокол № 41 /

**ОТНОСНО:** Предложение на Председателя на ОбС – Гурково с вх.№ ОС – 308 / 11.12.2018 г. – приемане на Календарен график за провеждане заседания на Общински съвет - Гурково за периода ЯНУАРИ - ЮНИ 2019 година.

**МОТИВИ:** Във връзка с действащия Правилник за организацията и дейността на Общински съвет – Гурково, неговите комисии и взаимодействието му с общинската администрация предлагам да обсъдим и приемем Календарен график за провеждане заседания на Общински съвет - град Гурково през първото полугодие на 2019 година.

На основание чл.21, ал.2, във връзка с чл.21, ал.1, т.23 от ЗМСМА и чл.64 от Правилника за организацията и дейността на Общински съвет - Гурково, неговите комисии и взаимодействието му с общинската администрация, Общински съвет - Гурково

Р Е Ш И:

1.Приема Календарен график за провеждане на заседанията на Общински съвет - Гурково за периода ЯНУАРИ - ЮНИ 2019 година съгласно Приложение № 1.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 509

20.12.2018 г.

/ Протокол № 41 /

**ОТНОСНО:** Предложение на Председателя на ОбС – Гурково с вх.№ ОС – 309 / 11.12.2018 г. – определяне на заместник – представител на Община Гурково в Асоциация по ВиК – Стара Загора и определяне на позиция за гласуване на Кмета на Община Гурково на извънредното заседание на Общото събрание на Асоциация по ВиК на обособената територия, обслужвана от ВиК - Стара Загора, насрочено за 07.01.2019 г.

На основание чл.21,ал.1, т. 23, във връзка с ал.2 от ЗМСМА, чл.198е, ал.3 и ал.5 от Закона за водите, чл.5 ал.5 от Правилникът за организацията и дейността на Асоциацията по ВиК и писмо № АВиК - РД - 24/05.12.2018 г. от Областния управител на област Стара Загора – г-жа Гергана Микова, в качеството и на председател на Асоциацията по ВиК на обособената територия, обслужвана от „ ВиК“ ЕООД – Стара Загора, Общински съвет - Гурково

Р Е Ш И:

1.При невъзможност да присъства представителя на Община Гурково в Асоциацията по Вик – Стара Загора Иван хххххх Иванов – Кмет на Община Гурково, упълномощава и определя за представител на Общината в АВиК – Стара Загора Главния инженер на Община Гурково – Мариета ххххххх Генева.

2. Упълномощава представителя на Община Гурково да участва в насроченото на 07.01.2019 г. извънредно заседание на Общото събрание на Асоциацията по ВиК на обособената територия, обслужвана от „ ВиК“ ЕООД – Стара Загора,

**като гласува** по т.1 от дневния ред: „Обсъждане и съгласуване на коригираният Бизнес план за развитие на дейността на „Водоснабдяване и канализация“ ЕООД, гр. Стара Загора за периода 2017-2021г., по повод прекратяване на предоставяне на услуги от оператора в община Тополовград считано от 2019г.“

с **„не“** със следните мотиви: несъгласие по т. 3 от Бизнес плана – Предложение за цени и приходи от ВиК услугите, включително анализ на социалната поносимост от Бизнес плана на „ВиК ЕООД Стара Загора за периода 2017 – 20121 г., относно комплексна цена за мᶟ /вода/.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 510

20.12.2018 г.

/ Протокол № 41 /

**ОТНОСНО:** Предложение на Кмета на Община Гурково с вх.№ ОС – 312 / 11.12.2018 г. – кандидатстване с проектно предложение по процедура чрез подбор № BG06RDNP001-19.134 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Стратегия за водено от общностите местно развитие на СНЦ „МИГ – Мъглиж, Казанлък, Гурково” с проект: "Ремонт и реконструкция на НЧ "Войвода Генчо Къргов-1920 г." - гр. Гурково".

**МОТИВИ:** Във връзка с предстоящо откриване на процедура чрез подбор BG06RDNP001-19.134 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“, мярка 7 „Основни услуги и обновяване на селата в селските райони“ от Стратегия за водено от общностите местно развитие на СНЦ „МИГ – Мъглиж, Казанлък, Гурково”, НЧ „Войвода Генчо Къргов- 1920 г.” изработи проектна документация и има намерение да кандидатства с проект: "Ремонт и реконструкция на НЧ "Войвода Генчо Къргов-1920 г." - гр. Гурково".

Максималния размер на общите допустими разходи на проект са в размер до 391 160,00 лева/200 000 евро, като безвъзмездната финансова помощ е в размер на 100% от общия размер на допустимите за финансово подпомагане разходи за проекта.

Посочените дейности са част от мерките и приоритетите, залегнали в Общинския

план за развитие на община Гурково за периода 2014-2020, Приоритетна област 3 „Повишаване качеството на живот чрез подобряване на инфраструктурата и доброто й управление за балансирано развитие на населените места”, Мярка 6 *„*Рехабилитация и поддържане на чита-лищните сгради и помещения на клубове на пен-сионера и инвалида”.

На основание чл. 21, ал. 1, т. 23 и ал.2 от Закона за местното самоуправление и местната администрация иизискванията на Насоките и Условията за кандидатстване за предоставяне на безвъзмездна финансова помощ по процедура чрез подбор №BG06RDNP001-19.134 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Стратегия за водено от общностите местно развитие на СНЦ „МИГ – Мъглиж, Казанлък, Гурково” и във връзка с гореизложеното, Общински съвет - Гурково

Р Е Ш И:

1. Дава съгласието си НЧ „Войвода Генчо Къргов- 1920 г.” гр. Гурково да

кандидатства по Процедура чрез подбор № BG06RDNP001-19.134 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Стратегия за водено от общностите местно развитие на СНЦ „МИГ – Мъглиж, Казанлък, Гурково” с проект: "Ремонт и реконструкция на НЧ "Войвода Генчо Къргов-1920 г." - гр. Гурково".

1. Потвърждава, че дейностите, включени в проект: "Ремонт и реконструкция на

НЧ "Войвода Генчо Къргов-1920 г." - гр. Гурково", отговарят на Приоритет № 3 “Повишаване качеството на живот чрез подобряване на инфраструктурата и доброто й управление за балансирано развитие на населените места в Община Гурково” от Общинския план за развитие на Община Гурково за периода 2014- 2020 г.

1. Възлага на Кмета на Община Гурково да съдейства на Председателя на НЧ

„Войвода Генчо Къргов - 1920 г.” гр. Гурково при подготовката и реализирането на проектното предложение.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 511

20.12.2018 г.

/ Протокол № 41 /

**ОТНОСНО:** Предложение на Кмета на Община Гурково с вх.№ ОС – 313 / 11.12.2018 г. – придобиване чрез покупка от “Българска телекомуникационна компания” ЕАД на право на собственост върху част от недвижим имот, находящ се в с. Паничерево, общ. Гурково, представляващ Административна сграда - кметство с идентификатор 22767.501.449.1 по КК и КР на с. Паничерево, общ. Гурково.

**МОТИВИ:** Съгласно Нотариален акт № х, том х, рег. № ххх, дело № ххх от хххх г. „БТК” ЕАД притежава право на собственост върху част от сутерен и част от 1-ви етаж на Административна сграда – кметство, с. Паничерево, общ. Гурково с обща площ от 101,75 кв.м.

Помещенията, находящи се на 1-ви етаж от Административна сграда - кметство, в която се помещава Кметство Паничерево, не се поддържат и са в занемарено състояние. Община Гурково има намерение след изкупуване дела на „БТК” ЕАД, помещенията да се използват за улесняване на административната дейност на Кметство Паничерево или да се отдават под наем с цел допълнителни приходи към бюджета на общината.

С писмо вх.№ К-2839 от 27.11.2018 год. “БТК” ЕАД ни уведомява, че горепосочената собственост, съгласно изготвена от лицензиран оценител експертна оценка, струва **15 000лв.** /петнадесет хиляди лева/ **с ДДС**, като всички такси по прехвърлянето на имота ще бъдат за сметка на Община Гурково.

Имотът не е включен в Годишната програма за управление и разпореждане с имотите - общинска собственост в раздел V– „Имоти, които Община Гурково има намерение да придобие и способите за тяхното придобиване”.

На основание чл.21 ал.1 т.8 от Закона за местното самоуправление и местната администрация, чл.8 ал.9 т.4, чл.34 ал.2 от Закона за общинската собственост и чл.8 ал.2 т.1 от Наредбата за реда за придобиване, управление и разпореждане с общинското имущество и във връзка с гореизложеното, Общински съвет – Гурково

Р Е Ш И:

1. **допълва** Годишната програма за управление и разпореждане с имотите – общинска собственост, в раздел V– „Имоти, които Община Гурково има намерение да придобие и способите за тяхното придобиване”, като **добавя нова точка:**

**т. 2** – Придобиване на собственост чрез покупка от собственика - “Българска телекомуникационна компания ” ЕАД, на недвижим имот с площ **от 101,75 кв.м**., представляващ част от сутерен и част от 1-ви етаж на сграда с идентификатор **22767.501.449.1** по КК и КР на с. Паничерево, общ. Гурково с предназначение – Административна, делова сграда, със застроена площ на сградата от **302.56 кв.м.,** построена в поземлен имот с идентификатор **22767.501.449** **с площ 989 кв.м.**   
ТПТ: Урбанизирана. НТП: **За административна сграда, комплекс,** включващ:

|  |  |
| --- | --- |
| **самостоятелно обособени отделни обекти** | **площ в кв.м.** |
| **2 бр. помещения**  **/зала АТЦ и репартитор/ - I етаж** | **44.00** |
| **Помещение /самостоятелно/-**  **I етаж** | **13.00** |
| **Помещение /зала РТВ/ - I етаж** | **12.75** |
| **2 бр. помещения /самостоятелни/ - сутерен** | **32.00** |

1. **Дава съгласие за придобиване на право на собственост чрез покупка на недвижим имот с площ от 101,75 кв.м**. /сто и едно цяло и седемдесет и пет квадратни метра/ **от “Българска телекомуникационна компания” ЕАД** с ЕИК 831642181, седалище и адрес на управление гр. София 1784, район ххххххх, бул. "ххххххх" No ххх и, представлявано от АТАНАС ХХХХХ ДОБРЕВ,

представляващ **част от сутерен и част от 1-ви етаж на Масивна двуетажна сграда със сутерен с идентификатор 22767.501.449.1** /две две седем шест седем точка пет нула едно точка четири четири девет точка едно/ по КК и КР на с. Паничерево, общ. Гурково, одобрени със Заповед № РД-18-37/25.06.2010 г. на ИД на АГКК, с адрес на сградата – с. Паничерево, общ**. Гурково, п.к.6172, ул. “ ххххххх “ № хххх**, цялата с РЗП от 368 кв.м. /триста шестдесет и осем квадратни метра/, **разположена в ПИ с идентификатор 22767.501.449** /две две седем шест седем точка пет нула едно точка четири четири девет/, със същия административен адрес, с площ от 989 кв.м, Трайно предназначение на територията – Урбанизирана, Начин на трайно ползване – За административна сграда, комплекес, с брой етажи на сградата – 2, с **предназначение – Административна, делова сграда, построена 1980 год.,** който имот съгласно нотариален акт №х, том х, рег.№ххх, дело хххх от ххххх год. на нотариус рег.№хх – Росица Буркова, гр. Казанлък, вписан в Службата по вписванията гр. Казанлък с вх.рег.№ ххххх от хххх 2007 год., Акт № хххх, том х, дело № хххх, п.н. ххххх включва :

1. **ДВЕ ПОМЕЩЕНИЯ – зала АТЦ и РЕПАРТИТОР**, находящи се в **югоизточната част на първи етаж от сградата**, представляващи реално и самостоятелно обособена част от нея, с обща застроена площ от **44.00 кв.м**. /четиринадесет и четири кв.м./, при граници на обособената част: стълбище, коридор, помещение на „Български пощи” ЕАД и външен зид;
2. **Помещение,** находящо се в **югозападната част на първи етаж на сградата**, представляващо реално и самостоятелно обособена част от нея, със застроена площ от **13.00 кв.м. /**тринадесет кв.м./, при граници на помещението:санитарен възел, външен зид, помещение на „Български пощи” ЕАД, коридор;
3. **Помещение – зала РТВ**, находящо се в **северозападната част на първи етаж на сградата**, представляващо реално и самостоятелно обособена част от нея, със застроена площ от **12.75 кв.м. /**дванадесет цяло и седемдесет и пет стотни кв.м./, при граници на помещението: външни зидове, коридор, помещение на „Български пощи” ЕАД;
4. **ДВЕ ПОМЕЩЕНИЯ, находящи се в сутерена на сградата**, представляващи реално и самостоятелно обособена част от нея, с обща застроена площ от   
   **32.00 кв.м. /**тридесет и два кв.м**./**, при граници на помещенията: коридор, външни зидове, разделителен зид,

ведно с 27,58 % /двадесет и седем цяло и петдесет и осем стотни процента/ идеални части от общите части на сградата и от правото на строеж върху парцела /поземления имот/, върху който е построена сградата, съставляващ УПИ I-449 /първи за четиристотин четиридесет и девет/ в кв.40 /четиридесети/ по плана на с. Паничерево, общ. Гурково, ЕКАТТЕ 22767, с площ на УПИ от 989 кв.м. /деветстотин осемдесет и девет квадратни метра/ и граници –от две страни улици, УПИ III-451 и УПИ II-450, който поземлен имот е с **идентификатор 22767.501.449** /две две седем шест седем точка пет нула едно точка четири четири девет/ по КК и КР на с. Паничерево, общ. Гурково, с граници и съседи ПИ с идентификатори – 22767.501.451, 22767.501.450, 22767.501.720, 22767.501.715, 22767.501.762,

**за сумата до 10 000 лв. /**десет хиляди лева**/ с ДДС.**

1. В изпълнение на горните решения възлага на Кмета на Община Гурково да извърши всички необходими действия, включително да сключи договор с **“Българска телекомуникационна компания” ЕАД** с ЕИК 831642181 за покупка на гореописания имот.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 512

20.12.2018 г.

/ Протокол № 41 /

**ОТНОСНО:** Предложение на Кмета на Община Гурково с вх.№ ОС – 310 / 11.12.2018 г. – разрешение за изработване на проект за Изменение на ПУП /подробен устройствен план/ – ПР /план за регулация/ за УПИ /урегулиран поземлен имот/ ХІІ – 627 в кв. 54 по ПР /план за регулация/ на гр. Гурково, представляващ ПИ /поземлен имот/ 18157.501.627 по КККР на гр. Гурково.

**МОТИВИ:** В Община Гурково е постъпило заявление с вх. № К-2938/10.12.2018г. от Мария хххххххх Гърдева, с адрес : гр. Гурково бул.хххххххх № х вх.х ет.х ап.х с искане да се разреши от Общински съвет – Гурково изработването на проект за Изменение на ПУП /подробен устройствен план/ – ПР /план за регулация/ на УПИ /урегулиран поземлен имот/ ХІІ – 627 в кв. 54 по ПР на гр. Гурково, представляващ ПИ /поземлен имот/ с идентификатор 18157.501.627 по КК /кадастрална карта/ на гр. Гурково.

Урегулиран поземлен имот ХІІ – 627 в кв. 54 по ПР на гр. Гурково, представляващ поземлен имот с идентификатор 18157.501.627 по КК на гр. Гурково е собственост на заявителя Мария хххххххх Гърдева по силата на нотариален акт № ххх т.ххх рег.№ хххх дело № ххх/хххх г. за покупко - продажба на недвижим имот.

Във връзка с инвестиционни намерения на Възложителя следва да се изработи проект за Изменение на ПУП – ПР /план за регулация/ с цел да се промени уличнорегулационната линия на УПИ ХІІ – 627 в кв. 54, като тази линия да съвпадне с границата на ПИ /поземлен имот/ с идентификатор 18157.501.627 и заснетата на място масивна ограда.

На основание чл.21, ал.1, т.11 от Закона за местното самоуправление и местната администрация, във връзка с чл. 134, ал.2 т. 1 от Закона за устройство на територията и чл. 3 от Наредба за реда за придобиване, управление и разпореждане с имоти и вещи – общинска собственост, Общински съвет - Гурково

Р Е Ш И:

Разрешава изработването на проект за изменение на ПУП /подробен устройствен план/ - ПР /план за регулация/ за УПИ /урегулиран поземлен имот/ ХІІ – 627 в кв. 54 по ПР /план за регулация/ на гр. Гурково, при граници – УПИ ХІІІ-629, ХІV-628, ХІ-626 и улица, с административен адрес гр. Гурково ул. „ххххххх“ № хх, представляващ ПИ /поземлен имот/ с идентификатор 18157.501.627 по КК /кадастрална карта/ на гр. Гурково, с който да се промени уличнорегулационната линия на УПИ ХІІ – 627 в кв. 54, като тази линия да съвпадне с границата на ПИ с идентификатор 18157.501.627 и заснетата на място масивна ограда.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 513

20.12.2018 г.

/ Протокол № 41 /

**ОТНОСНО:** Предложение на Кмета на Община Гурково с вх.№ ОС – 311 / 11.12.2018 г. – 1.Разрешение за изменение на ОУП /общ устройствен план/ на Община Гурково в частта му за ПИ /поземлен имот/ с идентификатор 38203.169.1, местност „Шумата“ по КККР на с. Конаре.

2.Разрешение за изработване на проект за ПУП – ПЗ /план за застрояване/ за ПИ /поземлен имот/ с идентификатор 38203.169.1, местност „Шумата“ по КККР на с. Конаре.

**МОТИВИ:** В Община Гурково са постъпили заявления с вх. № К-2522/18.10.2018г. и с вх. № К-2523/18.10.2018г. от Христо хххххххх Забунов, с адрес : гр.Николаево ул. „хххххххх” № х. Депозираните искания, придружени с технически задания, са за получаване на разрешение за изработване на проект за изменение на действащ ОУП /общ устройствен план/ в частта му за ПИ /поземлен имот/ с идентификатор 38203.169.1 по КККР /кадастрална карта и кадастрални регистри/ на с. Конаре, предвид разпоредбите на чл. 134 ал.1 т.1 от ЗУТ и за възлагане изработване на ПУП – ПЗ/план за застрояване/.

Поземлен имот с идентификатор 38203.169.1 по КК на с.Конаре, местност „Шумата“ е с трайно предназначение на територията : земеделска, с начин на трайно ползване: нива, с площ 1 498 кв.м., собственост на Христо ххххххх Забунов, съгласно нотариален акт № ххх т. ххх рег.№ ххххх дело № ххх/2011г. за продажба на недвижим имот.

Съгласно действащият ОУП /общ устройствен план/ на община Гурково за терена, върху който е разположен горецитирания поземлен имот е отреден за земеделска територия. Това прави последния практически неизползваем и противоречи на инвестиционните намерения на собственика за промяна на предназначението и последващо застрояване.

Инвестиционните намерения на възложителя са за изграждане на обект : „Лозарско стопанство“. С проекта за изменение на ОУП /общ устройствен план/ на община Гурково се предлагат за ПИ с идентификатор 38203.169.1 по КККР на с. Конаре, местност „Шумата“ следните устройствени характеристики :

Установено предназначение на територията : **„Урбанизирана“**

Установен самостоятелен устройствен режим на имота: за **„Предимно-производствена зона“** с градоустройствени характеристики за **„Пп“ :**

* Максимална плътност на застрояване 80 %
* Максимална озеленена площ 20 %
* Максимална интензивност на застрояване 2.5
* Начин на застрояване свободно

Установено отреждане на имота за **„Селскостопански обекти“**

Към преписката е приложено и писмо от РИОСВ – Стара Загора, съгласно изискванията на ЗУТ. Предложенията са разгледани от ОЕСУТ – дадени са положителни становища, съгласно решение № 2 и решение № 3 от протокол № 14 от 10.12.2018г.

На основание чл.21, ал.1, т.11 от Закона за местното самоуправление и местната администрация, във връзка с чл. 124, ал.1, чл. 124а, ал.1 и чл. 134 ал.1 т.1 от Закона за устройство на територията и във връзка с гореизложеното, Общински съвет - Гурково

Р Е Ш И:

1.Разрешава Христо хххххххх Забунов да възложи изработването на проект за изменение на действащия ОУП /общ устройствен план/ на община Гурково, одобрен с решение № 429 по протокол № 36 от 28.06.2018г. на Общински съвет – Гурково в частта му за ПИ с идентификатор 38203.169.1, местност „Шумата“ по КККР на с. Конаре. За имота да се отреди устройствена зона - **Пп /предимно-производствена зона/** с градоустройствени характеристики за **„Пп“** както следва :

* Максимална плътност на застрояване 80 %
* Максимална озеленена площ 20 %
* Максимална интензивност на застрояване 2.5
* Начин на застрояване свободно

Установено отреждане на имота за **„Селскостопански обекти“**

Проектът за изменение на действуващия ОУП да бъде изработен и процедиран при спазване на действащата нормативна уредба.

2.Разрешава Христо хххххх Забунов да възложи изработването на проект за ПУП – ПЗ /план за застрояване/ на ПИ с идентификатор 38203.169.1 , местност „Шумата“ по КККР на с. Конаре, като за имота да се отреди устройствена зона - **Пп /предимно-производствена зона/** с градоустройствени характеристики за **„Пп“** както следва :

* Максимална плътност на застрояване 80 %
* Максимална озеленена площ 20 %
* Максимална интензивност на застрояване 2.5
* Начин на застрояване свободно

Установено отреждане на имота за **„Селскостопански обекти“**

Проектът за ПУП – ПЗ /план за застрояване/ да бъде изработен и процедиран при спазване на действащата нормативна уредба.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**